ଶ୍ୱାସକ୍ରିୟା ସିନ୍ସିଟିଆଲ୍ ଭୂତାଣୁ

ଶ୍ୱାସକ୍ରିୟା ସିନ୍ସିଟିଆଲ୍ ଭୂତାଣୁ ( RSV ) ହେଉଛି ଏକ ପ୍ରକାର ଭୂତାଣୁ ଯାହା ଶ୍ୱାସକ୍ରିୟାରେ ସଂକ୍ରମଣ ସୃଷ୍ଟି କରିଥାଏ । ଯେତେବେଳେ ଏହା ସାମାନ୍ୟ ସାଧାରଣ ଥଣ୍ଡା ଲକ୍ଷଣ ଭଳି ଦେଖାଏ; ଶିଶୁମାନଙ୍କଠାରେ କିନ୍ତୁ ବ୍ରୋଙ୍କିଓଲାଇଟିସ କିମ୍ବା ନିମୋନିଆ ମଧ୍ୟ ହୋଇପାରେ । ଲକ୍ଷଣଗୁଡିକ ଭୂତାଣୁ ସଂସ୍ପର୍ଶରେ ଆସିବାର ୨ରୁ ୮ ଦିନ ପରେ ଆରମ୍ଭ ହୁଏ ।  ବୟସ୍କ ଏବଂ ଇମ୍ମ୍ୟୁନୋକମ୍ପ୍ରମାଇଜଡ କ୍ଷେତ୍ରରେ ମଧ୍ୟ ଗୁରୁତର ରୋଗ ହୋଇପାରେ । ଦୀର୍ଘକାଳୀନ ଜଟିଳତା ମଧ୍ୟରେ ସଁ ସଁ ଶ୍ୱାସ ଚାଲିବା ଦେଖାଯାଏ ।

ଏହା ସାଧାରଣତ ବାୟୁରେ କିମ୍ବା ବସ୍ତୁ ମାଧ୍ୟମରେ ଦୂଷିତ ବୁନ୍ଦା ଆକାରରେ ବିସ୍ତାର ହୁଏ । ଏହା ସମ୍ଭବତଃ ବାୟୁବାହୀ ହୋଇପାରେ । ଆଖି କିମ୍ବା ନାକଦ୍ୱାରା ସଂକ୍ରମଣ ପରେ ଭୂତାଣୁ ଉପର ଏବଂ ତଳ ବାୟୁପଥର ଏପିଥେଲିଆଲ୍ ଜୀବକୋଷକୁ ସଂକ୍ରମିତ କରି ପ୍ରଦାହ କରେ, କୋଷ ନଷ୍ଟ କରେ ଏବଂ ବାୟୁପଥରେ ବାଧା ସୃଷ୍ଟି କରିଥାଏ । ଏହା ଏକ ନକାରାତ୍ମକ-ଅର୍ଥ, ଏକକ-ଷ୍ଟ୍ରାଣ୍ଡେଡ ଆରଏନଏ ଭୂତାଣୁ ଅଟେ । ରୋଗ ନିର୍ଣ୍ଣୟ ପ୍ରକୃତ ସମୟ ପିସିଆର, ଆଣ୍ଟିଜେନ୍ ପରୀକ୍ଷା କିମ୍ବା ଭୂତାଣୁ କଲଚର ଉପରେ ଆଧାରିତ ହୋଇପାରେ ।

ପ୍ରତିରୋଧରେ ହାତ ଧୋଇବା, ମୁହଁରେ ମାସ୍କ ଲଗେଇବା, ସଂକ୍ରମିତ ବ୍ୟକ୍ତିଙ୍କ ସହ ସମ୍ପର୍କକୁ ଏଡ଼ାଇବା ଏବଂ ଉଚ୍ଚ ପଲିଭିଜୁମାବ କିମ୍ବା ନିରସେଭିମାବ ଥିବା ବିପଦପୂର୍ଣ୍ଣ ଶିଶୁମାନଙ୍କଠାରୁ ଦୂରରେ ରହିବା ଆବାଶ୍ୟକ ।     ୬୦ବର୍ଷ ବୟସ୍କ ଲୋକଙ୍କ ପାଇଁ ଯୁକ୍ତରାଷ୍ଟ୍ରରେ ଆରଏସ‌ଭି ବିରୋଧରେ ଏକ ଟିକା ଅନୁମୋଦିତ ହୋଇଛି । ଚିକିତ୍ସା ମୁଖ୍ୟତ ସହାୟକ ହୋଇଥାଏ ଏବଂ ଏଥିରେ ଅମ୍ଳଜାନ, ସିପିଏପି, କିମ୍ବା ନାକରେ ଉଚ୍ଚ ପ୍ରବାହ ଅମ୍ଳଜାନ ଅନ୍ତର୍ଭୁକ୍ତ ହୋଇପାରେ ।   ଶ୍ୱସକ୍ରିୟା ବିଫଳତା କ୍ଷେତ୍ରରେ ଇନଟ୍ୟୁବେସନ ଏବଂ ଯାନ୍ତ୍ରିକ ଭେଣ୍ଟିଲେସନ୍ ଆବଶ୍ୟକ ହୋଇପାରେ ।  ପିଲାମାନଙ୍କଠାରେ ରିବାଭିରିନ୍ ବ୍ୟବହୃତ ହୋଇପାରେ ଯଦିଓ ଏହାର ବ୍ୟବହାର ବିବାଦୀୟ ଅଟେ । ଅଧିକାଂଶ ଲୋକ ଏକ କିମ୍ବା ଦୁଇ ସପ୍ତାହ ମଧ୍ୟରେ ସୁସ୍ଥ ହୁଅନ୍ତି ।

ଆରଏସଭି ଏକ ସାଧାରଣ ରୋଗ ଅଟେ । ପ୍ରାୟତ  ଏହା ସମ୍ପ୍ରଦାୟରେ ଆକ୍ରାନ୍ତ ଭାବରେ ଘଟେ । ଶ୍ୱାସକ୍ରିୟା ସମସ୍ୟା ପାଇଁ ଶିଶୁମାନଙ୍କୁ ଡାକ୍ତରଖାନାରେ ଭର୍ତ୍ତି କରିବାର ଏହା ହେଉଛି ସାଧାରଣ କାରଣ, ଏବଂ ପରବର୍ତ୍ତୀ ଜୀବନରେ ପୁନଃ ସଂକ୍ରମଣ ସାଧାରଣ ଅଟେ । ନିମୋନିଆରୁ ଏହା ମୃତ୍ୟୁର ଦ୍ୱିତୀୟ ସାଧାରଣ କାରଣ । ଆରଏସଭିରୁ ପ୍ରାୟ ୧୨୦,୦୦୦ ଶିଶୁ ମୃତ୍ୟୁବରଣ କରିଥିବାବେଳେ ବିକଶିତ ଦେଶରେ ମୃତ୍ୟୁ ବିରଳ ଅଟେ । ଯୁକ୍ତରାଜ୍ୟରେ ବର୍ଷକୁ ପ୍ରାୟ ୮୫୦୦ ବୟସ୍କ ବ୍ୟକ୍ତି ମୃତ୍ୟୁ ବରଣ କର ନ୍ତି । ଏହା ସାଧାରଣତଃ ଶୀତ ମାସରେ ଦେଖାଯାଏ । ଏହି ଭୂତାଣୁ ୧୯୫୬ ଆବିଷ୍କୃତ ହୋଇଥିଲା ।

 ଆଧାର 

Category:ଚିକିତ୍ସା ବିଜ୍ଞାନ
Category:Translated from MDWiki